User:Dj0803/sandbox

U jesen 1967. g. u Podsusedu nastavnici Marija i Vjekoslav Katić okupljaju tridesetak učenika Osnovne škole "Matija Gubec", i započinju rad po programu izviđačke organizacije. 12. siječnja 1968. održava se osnivačka skupština odreda "Marica Pataki",a za prvog starješinu izabran je Vjekoslav Katić, tadašnji direktor škole. Od osnutka odred čine dvije družine, 41. četa poletaraca i pčelica "Lastavica" i 42. četa izviđača i planinki "Susedgrad". 1981. godine osnovana je i treća organizacijska jedinica, klub brđana "Encijan", a 1983. godine osniva se i četa izviđača i planinki omladinskog uzrasta "Dolomit". Poletarci i pčelice, uzrast školske djece do 4. razreda, tijekom godina okupljali su se u jatima Lastan, Albatros, Sjenice, Tigar, Aceri, Vihor, Iskrice i Cvrčak, svi unutar družine "Lastavica". Izviđački rad odvijao se, kako nekad tako i danas, tijekom cijele godine kroz tjedne sastanke, izlete, izviđačka druženja i natjecanja, zimovanja, tabore/logore i ljetovanja (kolonije). Osim ovih višednevnih aktivnosti sudjelovali smo na mnogim akcijama koje su bile organizirane od strane Saveza izviđača u sklopu bivše države, posebice u Hrvatskoj. Istaknuli bi akcije kao što su Jesenske igre poletaraca, Poletarci krug, Pozdrav proljeću, Republički izviđački višeboj, Republička izviđačka olimpijada, Zagrebačko orijentacijsko natjecanje te različite Smotre i Zborovanja. Članovi i voditelji nisu samo sudjelovali u akcijama koje su drugi organizirali već su bili i dobri organizatori mnogih akcija - Jesenskih igara poletaraca, Poletarci krug, Republičke izviđačke olimpijade, Republičkog izviđačkog višeboja, Pozdrava proljeću, Zagrebačkog orijentacijskog natjecanja i dr. Udruga je za svoj rad bila više puta nagrađivana odličjima, a istakli bi Posebno priznanje Saveza izviđača Hrvatske i Saveza izviđača Zagreba te društveno priznanje dobiveno od Grada Zagreba. Dobar i kvalitetan rad zasluga je naših članova, u ovim godinama postojanja kroz udrugu je prošlo više od 10 500 mladih iz Podsuseda i Zagreba, ali i njihovih voditelja koji su na nivou izviđačkih udruga imali vrlo zapaženih rezultata. Voditelji ponikuli u udruzi svoja su znanja prenosili na mnogim seminarima, tečajevima i Šumskim školama, a osim poslova predavača i izvršnih voditelja svakako treba napomenuti da su bili i vodeći voditelji naobrazbe u Savezu izviđača Zagreba i Hrvatske. Naš dugogodišnji voditelj gđa. Marija Katić napisala je knjigu svojih iskustava koja se i danas koristi u radu s najmlađim izviđačima.